एक खबर यह भी आ रही है कि अमेरिका का वीजा चाहने वालों से उनकी पिछले पांच साल की सोशल मीडिया संबंधी पूरी जानकारी जमा करने को कहा जा सकता है। दूसरे शब्दों में कहें तो आपके बारे में विश्वसनीय और पुख्ता जानकारी जुटाने के लिए सोशल मीडिया का सहारा लिया जा सकता है। क्या दुनिया में विश्वसनीयता और निजता का एक नया मानक तैयार हो रहा है? उदाहरण के लिए जब हम प्रख्यात अभिनेत्रियों या क्रिकेटरों को राष्ट्रीय स्तर के किसी चैनल या अखबार या फिर रेडियो में किसी साबुन का विज्ञापन करते देखते हैं तो हममें से कोई यह यकीन नहीं करता कि वह वास्तव में उसका इस्तेमाल करता होगा।